विद्यार्थियों ने किया पौधारोपण
पिहोवा | डीएवीकॉलेज में छात्रों की ओर से बनाई गई सरस्वती सेवा समिति की ओर से गांव मलिकपुर में पौधारोपण अभियान चलाया गया। इस दौरान छात्रों ने गांव के स्कूल के पास से गुजरने वाले रास्तों के किनारे सौ से अधिक पौधे लगाए। छात्रों का उत्साह बढ़ाने के लिए बतौर मुख्यातिथि भाजपा कार्यकर्ता बलदेव राज गोस्वामी अभियान में शामिल हुए। उन्होंने कहा कि प्रिंसिपल डॉ. कामदेव झा एनएसएस प्रभारी प्रो. मनोज कुमार के मार्गदर्शन में गठित संस्था समाज सेवा के क्षेत्र में पहचान बनाने लगी है। प्रो. मनोज कुमार ने कहा कि युवाओं में जोश की कमी नहीं है। यदि इन्हें सही मार्गदर्शन मिलता रहे तो ये युवा समाज में जागृति फैलाने का काम करेंगे।
hin_Deva hin_Deva